স্টিভ জবস
১৯৯৬ সালে, অ্যাপল নেক্সটকে ৪২৭ মিলিয়ন মার্কিন ডলারের বিনিময়ে ক্রয়ের ঘোষণা দেয়। ১৯৯৬ সালের শেষ দিকে লেনদেন চূড়ান্ত হয়। এর মাধ্যমে অ্যাপলের সহ-প্রতিষ্ঠাতা জবসের কোম্পানিটিতে প্রত্যাগমন ঘটে। ১৯৯৭ সালের জুলাইয়ে, অ্যাপলের তত্‍কালীন প্রধান নির্বাহী গিল আমেলিওকে উচ্ছেদ করা হলে জবস কার্যত প্রধান হিসেবে দায়িত্ব গ্রহণ করেন। সেপ্টেম্বরে তিনি অন্তবর্তীকালীন প্রধান নির্বাহীর পদ পেয়ে যান। ১৯৯৮ সালের মার্চে, অ্যাপলকে পুনরায় লাভজনক কোম্পানিতে পরিণত করা প্রচেষ্টা হিসেবে জবস নিউটন, সাইবারডগ এবং ওপেনডকের মত কিছু প্রকল্প বন্ধ করে দেন। জবস ম্যাকিন্টস ক্লোনের লাইসেন্সকরণ প্রক্রিয়ায় পরিবর্তন আনেন, তিনি এটিকে প্রস্তুতকারকদের জন্য অনেক ব্যয়বহুল করে দেন।
টমাস বপ
টমাস জে. বপ ডি. এসসি (১৫ অক্টোবর, ১৯৪৯ - ৫ জানুয়ারি, ২০১৮) একজন মার্কিন জ্যোতির্বিদ। তিনি ১৯৯৫ সালে এ্যালান হেলের সাথে হেল-বপ ধূমকেতু আবিষ্কার করেন। ধূমকেতুটি আবিষ্কারের সময় তিনি একটি নির্মানসামগ্রী প্রস্তুত করে এমন একটি কারখানার ব্যবস্থাপক হিসাবে কাজ করছিলেন। তিনি একজন শখের জ্যোতির্বিদ। এটিই ছিল তার দেখা প্রথম ধূমকেতু। তিনি ডেনভার, কলোরাডো তে জন্ম গ্রহণ করেন। ‍তিনি Mahoning Valley Astronomical Society (MVAS) এর আজীবন সদস্য। ক্লাবের ১৬ ইঞ্চি রিফলেক্টর টেলিস্কোপে আকাশ দেখার পর জ্যোতির্বিজ্ঞানের প্রতি তার অনুরাগ সৃষ্টি হয়। তিনি ইয়াংস্টোন বিশ্ববিদ্যালয়ে পড়াশুনা করেন এবং আরিজোনা রাজ্যের টাসকোনে ১৯৮১ সাল থেকে বসবাস করতেন।